PATVIRTINTA

Joniškio r. Skaistgirio gimnazijos

direktoriaus 2023 m. sausio 18 d.

įsakymu Nr. V-5

**RESPUBLIKINĖS SKIRTINGŲ GEBĖJIMŲ MOKINIŲ VIRTUALIOS PARODOS**

**„KAIP AŠ MYLIU LIETUVĄ“ NUOSTATAI**

**I SKYRIUS**

**BENDROSIOS NUOSTATOS**

1. Respublikinės skirtingų gebėjimų mokinių virtualios parodos „Kaip aš myliu Lietuvą“, skirtos kovo 11-osios Lietuvos Nepriklausomybės atkūrimo dienai paminėti (toliau – virtuali paroda) nuostatai reglamentuoja parodos tikslą ir uždavinius, dalyvius ir organizavimo tvarką, baigiamąsias nuostatas.

2. Virtualios parodos nuostatai skelbiami Joniškio r. Skaistgirio gimnazijos internetinėje svetainėje adresu: <https://www.skaistgiris.joniskis.lm.lt/index.php/apie-gimnazija/projektai>

**II SKYRIUS**

**PARODOS TIKSLAS IR UŽDAVINIAI**

**Tikslas** – ugdyti pilietiškumo, meilės, pasididžiavimo jausmą savo kraštui.

**Uždaviniai:**

* Tyrinėti savo kraštą, gyvenamą vietą, skatinti pastabumą, kūrybiškai išreikšti savo potyrius.
* Ugdyti kūrybinę, meninę raišką, išradingumą, originalumą.
* Skatinti vaikų kūrybiškumą įgyvendinant kūrybines idėjas, fantazijas, svajones.

**III SKYRIUS**

**PARODOS DALYVIAI**

3. Virtualioje parodoje kviečiami dalyvauti bendrojo lavinimo mokyklų 1-7 klasių mokiniai, turintys skirtingų gebėjimų ir specialiųjų mokyklų mokiniai, mokiniams padėsiantys mokytojai, klasių auklėtojai, pagalbos mokiniui specialistai.

**IV SKYRIUS**

**ORGANIZAVIMO TVARKA**

4. Virtualią parodą inicijuoja ir organizuoja Joniškio r. Skaistgirio gimnazijos specialiojo ugdymo specialistai.

5. Paroda skirta bendradarbiavimo plėtrai tarp Lietuvos ugdymo įstaigų bendruomenių.

6. Organizacinė darbo grupė:

Joniškio r. Skaistgirio gimnazijos vyr. specialioji pedagogė Sima Čirpienė, socialinė pedagogė metodininkė Violeta Rudienė, Joniškio r. švietimo centras.

7. Projekto trukmė: 2023 m. vasario 6 d.–2023 m. vasario 28 d.

8. Nuotraukos siunčiamos el. paštu: [parodalietuva@gmail.com](mailto:parodalietuva@gmail.com)

9. Darbai gali būti individualūs arba kolektyviniai; darbų skaičius iš vienos ugdymo įstaigos neribojamas.

10. Mokiniai, padedami mokytojų, pagalbos specialistų, tėvelių/globėjų fotografuoja ir siunčia nurodytu adresu.

11. Prie įkeltų nuotraukų būtina parašyti ugdymo įstaigos pavadinimą, dalyvio/ių vardą ir pavardę, padėjusio mokiniui (-niams) mokytojos/ų vardą pavardę. (Dalyvio kortelė)

12. Nuo 2023-03-10 atsiųstos virtualios parodos dalyvių nuotraukos/koliažai bus patalpinti Joniškio r. Skaistgirio gimnazijos socialiniame tinkle Facebook adresu:  <https://www.facebook.com/Skaistgirio-gimnazija-114597496593531>

**V. BAIGIAMOSIOS NUOSTATOS**

13. Virtualios parodos dalyviai bus apdovanoti padėkos raštais, kurie juos pasieks nurodytu el. pašto adresu (Priedas Nr. 1.)

14. Mokinius, parodai rengusieji pedagogai, registruojasi per **Semi +**. Visi užsiregistravę ir dalyvavę virtualioje parodoje gaus Joniškio rajono savivaldybės Švietimo centro metodines pažymas, kurias ras Joniškio rajono švietimo centro tinklapyje: http://www.sc.joniskis.lm.lt (skirtukas: Renginiai/ Pažymos).

15. Papildoma informacija teikiama telefonu (8 682) 54223, ir el. paštu: [parodalietuva@gmail.com](mailto:parodalietuva@gmail.com)

16. Pateikdami vaikų darbus mokytojai atsakingi už tai, kad parodos dalyvių tėvai sutinka, jog jų vaikų darbai bei asmens duomenys (vardas, pavardė, klasė, ugdymo įstaiga) būtų naudojami padėkos išrašymui, parodos eksponavimui, viešinimui švietimo įstaigos socialiniuose tinkluose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Priedas 1**

**Paraišką prašome išsiųsti elektroniniu paštu:** [**parodalietuva@gmail.com**](mailto:parodalietuva@gmail.com)

iki 2023-02-28.

**Virtualioje parodoje dalyvaujančios ugdymo įstaigos pavadinimas :**

**............................................................................................................................................**

**DALYVIO KORTELĖ**

|  |  |
| --- | --- |
| **Autoriaus(-ių) vardas, pavardė, klasė** |  |
| **Mokytojo(-jų) vardas, pavardė** |  |
| **Ugdymo įstaigos pavadinimas** |  |